CELEX: 62007TN0419
Language: sl
Date: 2007-11-19 00:00:00
Title: Zadeva T-419/07: Tožba, vložena 19. novembra 2007 – Okalux proti UUNT – Messe Düsseldorf (OKATECH)

12.1.2008   
            
            
               SL
            
            
               Uradni list Evropske unije
            
            
               C 8/27
            
         Tožba, vložena 19. novembra 2007 – Okalux proti UUNT – Messe Düsseldorf (OKATECH)
   (Zadeva T-419/07)
   (2008/C 8/49)
   Jezik, v katerem je bila tožba vložena: nemščina
   Stranke
   
      Tožeča stranka: Okalux GmbH (Marktheidenfeld, Nemčija) (zastopnica: M. Beckensträter, odvetnica)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Messe Düsseldorf GmbH
   Predlogi tožeče stranke
   
               —
            
            
               naj se razveljavi odločba drugega odbora za pritožbe z dne 3. septembra 2007, št. R 766/2007-2, ki je bila vročena 18. septembra 2007, in naj se na podlagi obrazložitve iz pritožbe z dne 16. maja 2007 zavrne predlog za delno razveljavitev znamke Skupnosti št. 915 058 z dne 16. decembra 2006;
            
         
               —
            
            
               podredno, naj se zadevo predloži oddelku za izbris, tako da bo ta odločil o pritožbi z dne 16. maja 2007;
            
         
               —
            
            
               naj se plačilo stroškov, ki se lahko povrnejo, vključno s stroški iz postopka v glavni stvari, naloži tožeči stranki oziroma drugim udeležencem v postopku pred odborom za pritožbe.
            
         Tožbeni razlogi in bistvene trditve
   
      Znamka Skupnosti, ki je predmet zahteve za ugotovitev ničnosti: besedna znamka „OKATECH“ za proizvode in storitve iz razredov 6, 19 in 42 (znamka Skupnosti št. 915 058).
   
      Imetnik znamke Skupnosti: tožeča stranka.
   
      Stranka, ki zahteva ugotovitev ničnosti znamke Skupnosti: Messe Düsseldorf GmbH.
   
      Odločba oddelka za izbris: ugotovitev ničnosti zadevne znamke za storitve iz razreda 42; preklic te odločbe glede stroškov.
   
      Odločba odbora za pritožbe: zavrženje pritožbe zaradi nedopustnosti.
   
      Navajani tožbeni razlogi: zlasti kršitev členov 57 in 77a Uredbe (ES) št. 40/94 (1) kot tudi kršitev pravice do zaslišanja.
   
      (1)  Uredba Sveta (ES) št. 40/94 z dne 20. decembra 1993 o znamki Skupnosti (UL 1994, L 11, str. 1).